Beatissime pater. – Alias postquam prepositura ecclesie Aboensis per obitum quondam Henrici Venne, ipsius ecclesie prepositi extra Romanam curiam deffuncti, seu alias certo modo vacante, devotus sanctitatis vestre orator Paulus Scheel, ipsius ecclesie archidiaconus, in ejusdem ecclesie prepositum per illius capitulum electus fuerat, confirmatione seu forsan provisione ordinaria subsecuta, idem Paulus dubitans electionem et inde secuta hujusmodi viribus non subsistere, quemdam nuncium pro impetrandis litteris apostolicis desuper ad Romanam curiam destinavit, quem quidem nuneium iniquitatis filius Wolfangus Minich, assertus clericus Viennensis, fraudulentis verbis decipiens et promictens se litteras hujusmodi pro dicto Paulo impetrare florenos renenses triginta sex et ducatos auri largos decemseptem ab eodem nuncio pro litterarum hujusmodi expeditione extorsit et preposituram ipsam suo nomine impefravit, quibus ad notitiam procuratoris fisci sanctitatis vestre deductis, et ad ejus ac oratoris prefati Pauli instantiam auditor camere tam ex officio quam ex commissone sanctitatis vestre contra dictum Wolfgangum processit et procedit de presenti. Cum autem, pater sancte, et dictus auditor dictum Wolfgangum dicta prepositura seu jure, si quod sibi in ea vel ad illam quomodolibet competebat, jam privaverit seu privatum declaraverit, et inconveniens sit ut bona fides fraudibus supprimatur, supplicat igitur sanctitati vestre dictus Paulus orator humiliter, quatenus sibi specialem gratiam facientes preposituram predictam, que inibi dignitas post pontificalem major existit et cujus fructus etc. octo marcharum argenti puri secundum communem extimationem valorem annuum non exedunt, [etiam si] quovis modo et ex cujuscumque persona seu per privationem et declarationem hujusmodi aut liberam Wolfgangi et Henrici predictorum vel cujusvis aliorum resignationem aut cessionem de illa in Romana curia vel extra eam etiam coram notario publico et testibus sponte factam aut constitutionem Execrabilis seu assecutionem vacet, devolutione affecta specialiter [vel] ex quavis causa in litteris etiam dispositive exprimenda generaliter reservata, curata et jurisdictionaliter electiva, litigiosa, cujus litis status etc. existat, eidem oratori conferre et de illa providere dignemini de gratia speciali, non obstantibus constitutionibus et ordinationibus ac statutis et consuetudinibus etiam juramento etc. roboratis, nec non privilegiis indultis et litteris apostolicis, quibus latissime derogare placeat, ceterisque contrariis quibuseumque cum clausulis oportunis et consuetis. Concessum ut petitur in presentia domini pape. Io. Casertanus. Et cum absolutione a censuris ad effectum; et quod obstantie oratoris ac verus et ultimus dicte prepositure vacationis modus, etiam si ex eo quevis generalis reservatio etiam in corpore juris clausa resultet, ac status litis et cause, si que sint, habeantur pro expressis et latissime exprimi possint; et cum clausula quamcumque generalem reservationem importante ex quavis causa in litteris etiam dispositive exprimenda; et de provisione dicte prepositure pro dicto oratore, et in eventum, in quem dictus Wolfgangus jure sibi in illa vel ad illam competente jam sententialiter privatus extitit, ex nunc prout ex tunc et econtra latissime extendendo et in forma surrogationis etiam quoad possessionem nove provisionis gratie si neutri si nulli si alteri etiam proprium titulum inficiendo et causas infectivas exprimendo aut simplicis provisionis littere expediri possint; et quatenus archidiaconatus dicte ecclesie, quem prefatus Paulus orator obtinet, per assecutionem dicte propositure vel alias vacaverit seu vacare contigerit cum oportuna etiam provisione de illo predicto oratori cum omnibus clausulis et modis vacandi supradictis ac illius fructuum etc. qualitatis latissima expressione nec non dispensatione ad preposituram et archidiaconatum predictos insimul ad invicem a die adepte pacifice possessionis dicte prepositure computanda vel ad vitam obtinenda; et cum oportuno decreto, si opus fuerit, dictum archidiaconaturn per assecutionem prepositure hujusmodi non vacare latissime extendendo; et quod premissorum omnium et singulorum etiam fructuum augendo vel minuendo usque ad verum valorem invocationis qualitatis annexorum nominum [et] cognominum et an dictus orator aliquos fructus ex prepositura et archidiaconatu predictis postmodum bona fide et credens, hic litteras apostolicas pro eo desuper expeditas fuisse, perceperit; et quot existant aliorumque circa premissa quomodolibet exprimendorum ac verior specificatio et expressio fleri possit in litteris, que simul vel seorsim etiam nulla in una facta mentione de aliis expediri possint; et cum expressione, quod nullos fructus indebite perceperit. Concessum. Io Casertanus. Dat. Rome apud Sanctum Petrum quinto kalend. decembris anno secundo.